ai4bharat/Pralekha huggingface dataset:
بجلی کی وزارت
بجلی اور بھاری صنعتوں کے مرکزی وزیر مملکت نے سبانسیری لوور پروجیکٹ کا دورہ کیا؛ اعلیٰ حکام سے پیش رفت کا جائزہ لیا
حکومت ہند کی بجلی اور بھاری صنعتوں کے مرکزی وزیر مملکت عزت مآب جناب کرشن پال گرجر نے 11 اور 12 مئی 2023 کو این ایچ پی سی کے 2000 میگاواٹ کے سبانسیری لوور پروجیکٹ کا دورہ کیا۔
دورے کے دوران، عزت مآب مرکزی وزیر نے عزت مآب ایم ایل اے، لکابلی  جنا ب کارڈونیگیورکے ساتھ، 400 کے وی پوٹ ہیڈ یارڈ  کا افتتاح کیا۔
جناب گرجر اور دیگر معززین نے پروجیکٹ کے مختلف مقامات کا دورہ کیا اور جاری تعمیراتی سرگرمیوں کی پیش رفت کا جائزہ لیا، جہاں جناب وپن گپتا، ای ڈی- ایس ایل ایچ ای پی نے پروجیکٹ کی تعمیراتی سرگرمیوں میں پیش رفت کے بارے میں مختصراً بتایا۔ پروجیکٹ میں مصروف میجرورکس کنٹریکٹرس کے نمائندوں نے انفرادی محاذوں پر تعمیراتی سرگرمیوں کی مقدار کے بارے میں بھی بتایا۔
بعد ازاں وزیر موصوف نے این ایچ پی سی کے سینئر عہدیداروں کے ساتھ ایک جائزہ میٹنگ بھی کی، جس میں پروجیکٹ کے سربراہ،سبانسیری لوور ایچ ای پروجیکٹ کی طرف سے کاموں کی حالت کے بارے میں مختصرپرزنٹیشن پیشکش کی گئی۔ عزت مآب وزیر نے پروجیکٹ ٹیم کی سخت محنت اور اب تک کی کی جانے و الی پیش رفت کو سراہا۔ انہوں نے ہر ایک سے اپیل کی کہ وہ اس باوقار منصوبے کو بروقت مکمل کرنے کے لیے اپنی بھرپور کوششیں کریں کیونکہ یہ منصوبہ یقیناً خطے کی سماجی- اقتصادی اور بنیادی ڈھانچے کی ترقی کو فروغ دے گا۔ انہوں نے قوم کی ترقی کے لیے قابل تجدید توانائی کی اہمیت پر توجہ دینے پر بھی زور دیا۔
اس کے علاوہ، معزز وزیر نے سبانسیری بیسن یعنی سبانسیری مڈل ایچ ای پی  اور سبانسیری اپر ایچ ای پی میں این ایچ پی سی کو مختص کیے گئے دیگر پروجیکٹوں کے بارے میں بھی تفصیلاً تبادلہ خیال کیا اور این ایچ پی سی کو ہدایت کی کہ وہ ان آنے والے پروجیکٹوں میں فوری سرگرمیاں شروع کریں۔ معزز وزیر نے حکومت ہندکی طرف سے ہر طرح کی حمایت اور تعاون کا یقین دلایا۔
ریلوے کی وزارت
قومی ریل پلان وژن- 2030
ریلوے ،مواصلات اور الیکٹرانکس اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
ہندوستانی ریلوے نے ہندوستان کا قومی ریل پلان -2030 تیار کیا ہے ۔اس پلان کا مقصد 2030 تک ’مستقبل کے لئے تیار‘ ریلوے سسٹم تیار کرنا ہے ۔این آر پی کا مقصد عملی صلاحیتوں اور تجارتی پالیسی کی پہل پر مبنی حکمت عملی بنانا ہے تاکہ مال کی ڈھلائی میں ریلوے کی حصہ داری کو بڑھا کر 45فیصد کیا جاسکے۔اس پلان کا مقصد مانگ سے پہلے کی صلاحیت تیار کرنا ہے جس کے نتیجے میں 2050 تک مانگ میں ہونے والے اضافہ سے متعلق تیاری کرنا اور مال کی ڈھلائی میں ریلوے کی حصہ داری کو 45 فیصد کرنا اور اسے برقرار رکھنا ہے ۔
قومی ریل پلان کے کلیدی مقاصد درج ذیل ہیں:
- عملی صلاحیتوں اور تجارتی پالیسی کی پہل پر مبنی حکمت عملی بنانا ہے تاکہ مال کی ڈھلائی میں ریلوے کی حصہ داری کو بڑھا کر 45فیصد کرنا ۔
- مال بردار ٹرینوں کی اوسط رفتار کو 50 کلو میٹر فی گھنٹہ کرکے مال کی ڈھلائی میں لگنے والے وقت کو کم کرنا ۔
- قومی ریل پلان کے حصے کے طور پر وژن 2024 شروع کیا گیا ہے تاکہ کچھ مخصوص پروجیکٹوں میں تیزی لاکر اسے 2024 تک مکمل کیا جاسکے،جیسے کہ 100 فیصد بجلی لائن کا کام ،بھیڑ بھاڑ والے راستوں پر نئی پٹریاں لگانا ، دہلی سے ہوڑہ اور دہلی سے ممبئی والے راستوں پر رفتار کو بڑھاکر 160 کلو میٹر فی گھنٹہ کرنا دیگر تمام گولڈن کواڈری لیٹرل –گولڈن ڈائیگونل  روٹ پر رفتار کو بڑھاکر 130 کلو میٹر فی گھنٹہ کرنا اور تمام جی کیو /جی ڈی راستوں پر ہر قسم کی کراسنگ کو ختم کرنا۔
- نئے ڈیڈی کیٹڈ فریٹ کوریڈور کی نشاندہی ۔
- نئے ہائی اسپیڈ ریل کوریڈور کی نشاندہی ۔
- مسافروں کے ٹریفک کے ساتھ ساتھ مال ڈھلائی کے ڈبوں کو درکار رولنگ اسٹاک کا تجزیہ کرنا۔
- انجن کی ضرورتوں کا اندازہ لگانا تاکہ بجلی کاری کا سو فیصد کام مکمل کیا جاسکے اور فریٹ ماڈل شیئر میں اضافہ ہوسکے۔
قبائیلی امور کی وزارت
قبائلی امور کی وزارت کے تحت ٹرائفیڈ گجرات کے کیوڑیا میں آئین کے دن کی تقریبات کے موقع پر قبائلی دستکاری، ثقافت اور عمدہ پکوانوں کی نمائش کر رہا ہے
نئی دلی،24؍ نومبر،قبائلی امور کی وزارت کے تحت ٹرائفیڈگجرات کے کیوڑیا میں منعقد کی گئی ایک شاندار پریزائڈنگ افسروں کی 80ویں کانفرنس میں اس سال 26 نومبر آئین کے دن کو منانے کےلئے دو روزہ تقریب کےلئے لوک سبھا ٹیم کے ساتھ اشتراک کر رہا ہے۔ ٹرائفیڈ قبائلی دستکاری، ثقافت اور عمدہ پکوانوں کی بڑے پیمانے پر نمائش کر رہا ہے۔ اس تقریب کاافتتاح کا صدر جمہوریہ رام ناتھ کووند نے کیاتھا اور اس میں نائب صدر جناب ایم وینکیا نائیڈو کے ساتھ دیگر شخصیتیں شرکت کر رہی ہیں۔
اس تقریب کے ایک حصے کے طور پر ٹرائفیڈ کئی پروگراموں کا اہتمام کرے گا، جو قبائلی روایات پر توجہ دینے کے ساتھ ساتھ قبائلی لوگوں کو بااختیار بنانے کے مسئلے کو بھی سب کے سامنے لائے گا۔ گجرات میں اس دوروزہ تقریب کے منتظمین کے ساتھ تقریب کی جگہ کو قبائلی ملبوسات کے ساتھ سجایا گیا ہے اور یہاں چار 44 فٹ لمبے اور 3فٹ چوڑی قبائلی پنٹنگس کو بھی نمایاں کیا گیا ہے۔ ان چار قبائلی پنٹنگس پر کام کرنے کے لئے قبائلی کاریگروں کو تیار کیا گیا تھا۔ درخشاں شمال مشرق کی مالا مال قبائلی روایات کو اجاگر کرنے کے لئے تقریب کی جگہ پرداخلی دروازے پر ایک ناگاجھونپڑی والا مقام بھی بنایا گیا ہے۔ تقریب کی جگہ کے اندرونی حصوں کو پُکشش قبائلی دیوار ، جھولوں اور ٹورنس سے سجایا گیا ہے۔
اصل ہال سے قریب نمائشی والے علاقے میں، جہاں کانفرنس ہو رہی ہے ایک وَن دھن ڈیمو یونٹ کو بھی قائم کیا گیا ہے۔ راجستھان کے وَن دھن کیندروں کے ذریعے مینیج کیا گیا یہ ڈیمو یونٹ یہ دکھائے گا کہ قدرتی پیداوار جیسے آملے کوکیسے پروسیس کیا جائے گا اورحتمی پروڈکٹ کی شکل میں پیک کیا جائےگا۔ یہ یونٹ وَن دھن کیندروں میں مختلف نامیاتی، قوت مدافعت بڑھانے، قدرتی پیداوار کوبھی یہاں نمایاں کیا جائے گا۔اس پروگرام کےنمائندوں اور حاضر لوگوں کو کئی لذیذ پکوان بھی پروسا جائے گااور انہیں ملک بھر کے لذیذقبائلی پکوان سے متعارف کرایا جائے گا۔
یہاں شامل ہو رہے سبھی لوگوں کوہندوستان کے آئین کے دیباچہ کو پیش کرنے والا بانس سے بنامیمنٹوز بدھائی تحفے سوینئر کی شکل میں دیا جائے گا۔ایک پرکشش ٹوکری میں سجائے گئے اور جوٹ بیگ میں پیک کئے گئے اس ہیمپر میں دستکاری سے بنی اس جیکٹ اشوک استنبھ کا ایک چھوٹا سا دستکاری ورژن اور قوت مدافعت بڑھانے والے پروڈکٹ جیسے شہدا ورکاجو جیسی کئی چیزیں شامل ہوں گی۔
یہ حصہ داری قبائلی ثقافت کو بڑھاوا دینے اور بھارتی معاشرےکے ان محروم طبقوں کو بااختیار بنانے کا ٹرائفیڈ کی انوکھی کوشش ہے۔ وبائی مرض کے اس مشکل دور میں گوووکل فار لوکل کے منترکو اب ٹرائفیڈ اور قبائلی امور کی وزارت اسے گو ووکل فار لوک کو گوٹرائبل میں بدلنے کی کوشش کر رہی ہے۔ وزارت نے اپنے ان پروگراموں کے علاوہ قبائلی لوگوں کی زندگی کی حالت کو بہتر بنانے کےلئے کئی اہم اور راحتی کام کر چکی ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 182.79 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.38 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
14)؍مارچ 2022کے مطابق)
|
|
فراہم کی گئی خوراکیں
|
|
1,82,79,40,230
|
|
بچی ہوئی خوراکیں
|
|
17,38,21,446
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 182.79کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 17.38 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت دفاع
بھارتی فوج کے مرد اور خواتین نے کوہ کُن  کی مہم سرکی
نئی دہلی،30؍اگست،بھارتی فوج کوہ کن  کوہ پیمائی مہم کا انعقاد لداخ زنسکر پہاڑی سلسلے میں 30؍ جولائی سے 29 اگست 2019 کے دوران کیا گیا۔ 22 ممبران پر مشتمل ٹیم، جس میں 10 خواتین افسران بھی شامل تھیں، نے اپنے کوہ پیمائی سفر کا آغاز 30؍ جولائی 2019 کو کیا اور اس ٹیم نے اپنی مہم کے دوران مختلف چوٹیوں کو سر کرتے ہوئے مقررہ وقت میں کامیابی کے ساتھ اپنی مہم مکمل کی۔
ملٹری ٹریننگ کے ایڈیشنل ڈائرکٹر جنرل میجر جنرل کلپریت سنگھ کی قیادت میں اس کوہ پیماں ٹیم نے اپنی مہم کا اختتام 29؍ اگست 2019 کو نئی دہلی کے آرمی ایڈوینچرونگ میں کیا۔
اس مہم کے لئے ایک انتہائی تجربے کار اور تجربہ کار ٹیم کا انتخاب کیا گیا اور انہیں تربیت فراہم کی گئی۔ ٹیم نے مہم کے دوران متعدد مشکلات اور چیلنجوں کا سامنا کیا۔ قدرت کے غصہ اور غضب کا سامنا کیا، برفیلے طوفانوں کو جھیلتے ہوئے عمودی چٹانوں اور برفیلی دیواروں کو سرکرتے ہوئے آخر کار 13؍اگست اور 16؍اگست 2019 کو کوہِ کُن کو فتح کیا۔
۔۔۔۔۔۔۔۔۔۔۔
U-3964
(Visitor Counter : 51
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک176.52کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 1,48,359 ہے۔
فی الحال زیر علاج مریضوں کی شرح 0.35 فیصد ہے۔
سردست ملک میں شفایابی کی شرح 98.46 فیصد ہے۔
گزشتہ 24 گھنٹوں کے دوران 30,009 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,22,19,896 ہوگئی ہے۔
پچھلے 24 گھنٹوں کے دوران 14,148 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 76.35 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 11,55,147 ٹیسٹ منعقد کئے گئے۔
وزارت دفاع
سلامتی سے متعلق کابینہ کمیٹی نے ہندوستان ایروناٹکس لیمٹیڈ سے بھارتی فضائیہ  اور بھارتی فوج کے لیے  15 ہلکے جنگی ہیلی کاپٹروں  کی لمیٹڈ سیریز پروڈکشن  کی خریداری کو منظوری دی
نئی دہلی، 30 مارچ 2022:
سلامتی سے متعلق کابینہ کمیٹی  کا اجلاس 30 مارچ 2022 کو نئی دہلی میں وزیر اعظم جناب نریندر مودی کی صدارت میں ہوا۔ سی سی ایس نے 377 کروڑ روپے کی مالیت کی انفراسٹرکچر منظوریوں کے ساتھ 3887 کروڑ روپے کی لاگت سے 15 لائٹ کامبیٹ ہیلی کاپٹر  لمیٹڈ سیریز پروڈکشن کی خریداری کو منظوری دے دی ہے۔
لائٹ کامبیٹ ہیلی کاپٹر لمیٹڈ سیریز پروڈکشن  ایک دیسی طور پر ڈیزائن کردہ اور تیار کردہ جدید جنگی ہیلی کاپٹر ہے جس میں تقریباً 45 فیصد دیسی مواد ہے جو ایس پی ورژن کے لیے بتدریج بڑھ کر 55 فیصد سے زیادہ ہو جائے گا۔
یہ ہیلی کاپٹر سست رفتار طیاروں اور ریموٹلی پائلٹڈ ایئرکرافٹ ، اونچائی والے بنکر بسٹنگ آپریشنز، جنگل اور شہری ماحول میں انسداد شورش کارروائیوں اور زمینی فوجوں کی معاونت، جنگی تلاش اور ریلیف ، دشمن کی فضائی دفاعی تنصیبات کو تباہ کرنے ، انسداد شورش  کارروائیوں، اونچائی پر بنکر بسٹنگ آپریشنز، جنگل اور شہری ماحول میں انسداد شورش کی کارروائیوں اور معاونت کے کردار ادا کرنے کے لیے مطلوبہ چستی، تدبیر، توسیعی رینج، چوبیس گھنٹے، ہر موسم میں جنگی صلاحیت سے لیس ہے۔ زمینی افواج اور بھارتی فضائیہ اور بھارتی فوج کی آپریشنل ضروریات کو پورا کرنے کے لیے یہ ایک طاقتور پلیٹ فارم ہوگا۔
جدید ترین ٹیکنالوجیوں اور سسٹم سے موافق خصوصیات جیسے بصری، سمعی، ریڈار اور آئی آر سگنیچر اور بہتر بقا کے لیے کریش ورتھی نیس فیچرز جیسے اسٹیلتھ خصوصیات سے لیس ہوگا۔ گلاس کاک پٹ اور کمپوزٹ ایئرفریم ڈھانچے جیسی متعدد اہم ہوابازی ٹیکنالوجیوں کو دیسی طور پر تیار کیا گیا ہے۔ مستقبل کا سیریز پروڈکشن ورژن مزید جدید اور دیسی نظاموں پر مشتمل ہوگا۔
آتم نربھر بھارت مہم کے تحت بھارت دفاعی شعبے میں جدید ترین ٹیکنالوجیوں اور نظاموں کو دیسی طور پر ڈیزائن کرنے اور تیار کرنے کی صلاحیت میں مسلسل اضافہ کر رہا ہے۔ ایچ اے ایل کے ذریعے ایل سی ایچ کی تیاری سے آتم نربھر بھارت پہل کو مزید تقویت ملے گی اور ملک میں دفاعی پیداوار اور دفاعی صنعت کی دیسی کاری کو فروغ ملے گا۔ ایل سی ایچ کی پیداوار سے ملک میں جنگی ہیلی کاپٹروں کے لیے درآمدی انحصار میں کمی آئے گی۔ ہلکے جنگی ہیلی کاپٹر پہلے ہی درآمدی پابندی کی فہرست میں شامل ہیں۔ جنگی مشن کے لیے تعمیر کردہ اپنی ہمہ گیر خصوصیات کے ساتھ، ایل سی ایچ برآمدی صلاحیت کا حامل ہے۔
جل شکتی وزارت
مشرقی راجستھان نہر پروجیکٹ کو قومی پروجیکٹ کا درجہ دیا گیا
مشرقی راجستھان نہر پروجیکٹ  کے تحت کالی سندھ، پاروتی، میج اور چکان کے ذیلی طاس میں مانسون کے اضافی پانی کو باناس ، گمبھیری ، بان گنگا اور پربتی کے پانی کی کمی والے ذیلی طاسوں میں منتقل کرکے ، اِسے راجستھان کے 13 مشرقی اضلاع میں پینے اور صنعتی استعمال کے لیے پانی کی فراہمی کے لیے استعمال کیا جائے گا۔ اس پروجیکٹ میں تقریباً 2.82 لاکھ ہیکٹر کے رقبے میں  آبپاشی کی گنجائش ہے۔
حکومت ہند کی قومی پروجیکٹ اسکیم کے تحت فنڈنگ کے لیے کسی پروجیکٹ کو شامل کرنے کے لیے، اس کا پہلے مرکزی آبی کمیشن  کے ذریعہ جائزہ لیا جاتا ہے اور اس وزارت کے آبپاشی، سیلاب کی روک تھام اور کثیر مقصدی پروجیکٹوں کی مشاورتی کمیٹی کے ذریعے منظور کیا جاتا ہے۔ اس کے بعد ریاستی حکومت سے سرمایہ کاری کی منظوری حاصل کی جاتی ہے۔ اس کے بعد، پروجیکٹ پر ہائی پاورڈ اسٹیئرنگ کمیٹی  اس بات کی جانچ کرتی ہے کہ آیا یہ پروجیکٹ قومی پروجیکٹ اسکیم کے طے کردہ ضابطوں پر پورا اترتا ہے یا نہیں ۔ ایچ پی ایس سی کی طرف سے سفارش کیے جانے پر اور فنڈز وغیرہ کی دستیابی کے مطابق، حکومت ہند پروجیکٹ کو قومی پروجیکٹ اسکیم کے تحت شامل کرنے کی منظوری دیتی ہے۔
مشرقی راجستھان نہر پروجیکٹ  کی تفصیلی پروجیکٹ رپورٹ  حکومت راجستھان نے ، نومبر 2017 ء میں سی ڈبلیو سی کو تکنیکی - اقتصادی تشخیص کے لیے پیش کیا تھا۔ تاہم، پروجیکٹ کی تشخیص مزید آگے نہیں بڑھ سکی کیونکہ اس پروجیکٹ کی منصوبہ بندی 50 فی صد قابل بھروسہ پیداوار پر کی گئی ہے ، جو کہ 75 فی صد انحصار کے قائم کردہ معیار کے خلاف ہے۔ اس طرح، ای آر سی پی ، اس وزارت کی قومی منصوبوں کی اسکیم کے تحت شامل کرنے کے لیے مقرر کردہ معیار کو پورا نہیں کرتا ہے۔
تاہم، دریاؤں کو آپس میں جوڑنے کی خصوصی کمیٹی نے دسمبر، 2022 ء میں ای آر سی پی کے ساتھ مربوط ترمیم شدہ پربتی-کالی سندھ-چمبل  لنک پروجیکٹ پر غور کرنے کی تجویز کو قومی تناظر کے منصوبے کے ایک حصے کے طور پر منظور کیا ہے اور منصوبے کے پہلے مرحلے کو دریاؤں کو جوڑنے کو ترجیحی پروجیکٹ کے طور پر قرار دیا ہے ۔ ترمیم شدہ پی کے سی لنک پروجیکٹ کی ایک ڈرافٹ پری فزیبلٹی رپورٹ اور لنک پروجیکٹ کی تفصیلی پروجیکٹ رپورٹ  کی تیاری کے لیے مفاہمت نامے کا ایک مسودہ جنوری، 2023 میں ریاستوں اور مرکزی آبی کمیشن  کو بھیجا گیا تھا۔ فروری ، 2023 ء میں ریاستوں کے ساتھ ایک مشترکہ میٹنگ منعقد کی گئی اور ترمیم شدہ پی کے سی لنک کی ڈی پی آر کی تیاری کا کام شروع کرنے کے لیے ایک فریم ورک کو حتمی شکل دی گئی ۔
یہ معلومات آج جل شکتی کے وزیر مملکت جناب بشویشور ٹوڈو نے راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7427
(Visitor Counter : 31
اسٹیل کی وزارت
لوہے اور اسٹیل سیکٹر میں تحقیق وترقی کو فروغ
فولاد کی وزارت نے گزشتہ دوسال کے لئے لوہے اور فولاد کے شعبے میں تحقیق وترقی کے فروغ کی اسکیم کے لئے جو رقوم منظور کی ہیں وہ حسب ذیل دی گئی ہیں۔
|
|
مالی سال
|
|
منظور کیاگیا فنڈ (کروڑ روپے میں
|
|
2018-19
|
|
15.00
|
|
2019-20
|
|
15.00
فولاد کی وزارت کی جانب سے ٹکنالوجی کی جدیدکاری، اپ گریشن، توسیع پروگرام، پروجیکٹس کے حصے کے طور پر توانائی سے بھرپور اور ماحول دوست جو ٹکنالوجیاں اپنائی گئیں وہ حسب ذیل ہیں۔
- کوک ڈرائی کوینچنگ  سی ڈی کیو کی ویسٹ ہیٹ سے بجلی پیدا کرنا۔
- سینٹر پلانٹ ہیٹ ری کوری 
- بلاسٹ فرنیس میں بیل لیس ٹاپ ایکوپمینٹ۔
- بلاسٹ فرنیس میں ٹاپ پریشر ری کوری ٹربائن 
- بلاسٹ فرنیس میں پولوارایزڈ کول انجکشن سسٹم۔
- بلاسٹ فرنیس میں ہاٹ اسٹوو ویسٹ ہیٹ ریکوری۔
- بلاسٹ فرنیس میں ڈرائی ٹائپ گیس کلینگ پلانٹ
- کاسٹ ہاؤس، اسٹاک ہاؤس ڈی ڈسٹینگ سسٹم۔
- بی او ایف میں کنورٹر گیس ریکوری
- انرجی مانیٹرنگ اور منیجمنٹ ریکوری
- انرجی مانیٹرنگ اور منیجمنٹ نظام
- اسٹیل میلٹنگ شاپ میں سکنڈری فیوم اکسٹریکشن نظام
- رولنگ ملوں کے ای- ہٹینگ فرنیسیز میں ری جنیریٹو برنرس
- ری-ہیٹنگ فرنیسیز کے لئے ضرورت کو ختم کرنے کے لئے راست رولنگ پروسیز
- ہاٹ اسٹرپ مل کے لئے توانائی سے پر ٹکنالوجی، لچکدار سلیب کاسٹنگ اور رولنگ
پیدا ہونے والے کچرے کو اسٹیل پلانٹس کے اندر دوبارہ قابل استعمال بنایا جاتا ہے۔ بلاسٹ فرنیس سلیگ جیسے ٹھوس کچرے کو اسٹیل پلانٹ کے اندر دانوں کی صورت میں ڈھالا جاتا ہے اور سمینٹ صنعت کو فروخت کیا جاتا ہے۔پروسیس سے نکلنے والی گیس کے کچرے کو پلانٹ میں ڈاؤن اسٹریم پروسیز میں مزید اسی طرح استعمال کیا جاتا ہے، جس طرح فرنیسیز اور بجلی پیدا کرنے میں استعمال کیا جاتا ہے۔
سڑک بنانے، تعمیرات اور زراعت وغیرہ میں اسٹیل سلیگ کے استعمال کے لئے مزید تحقیق وترقی کے پروجیکٹس بھی انجام دیے گئے ہیں۔
یہ اطلاع آج راجیہ سبھا میں ایک تحریری جواب میں اسٹیل کے مرکزی وزیر جناب دھرمیندر پردھان نے دی۔
.......................
ش ح، ح ا، ع ر
21-02-2021
U-1806
(Visitor Counter : 127
ماحولیات، جنگلات اور موسمیاتی تبدیلی کی وزارت
مرکزی وزیر ماحولیات بھوپندر یادو نے آب وہوا میں تبدیلی پر برکس کی اعلیٰ سطح کی میٹنگ سے خطاب کیا
ترقی ملکوں کے ذریعہ آب وہوا سے متعلق اقدامات کی عمل آوری آب وہوا کی رقومات ، ٹیکنالوجی کی منتقلی اور عملدرآمد میں مدد سے مشروط ہیں، جو یو این ایف سی سی سی اور پیرس معاہدے میں طے پائے تھے: جناب بھوپندر یادو
ماحولیات، جنگلات اور آب وہوا میں تبدیلی کے مرکزی وزیر مملکت جناب بھوپندر یادو نے تیرہ مئی 2022 کو ورچوئل طریقے سے منعقد برکس اعلیٰ سطحی میٹنگ سے خطاب کیا ۔ آب وہوا میں تبدیلی سے متعلق برکس اعلیٰ سطحی میٹنگ سے خطاب کرتے ہوئے وزیر موصوف نے آب وہوا میں تبدیلی سے مشترکہ طور پر نمٹنے ، مضر گیسوں کے اخراج میں کمی لانے کے طریقے تلاش کرنے اور پائیدار بحالی اور ترقی کے فورم کی اہمیت کو اجاگر کیا۔
برکس اعلیٰ سطحی میٹنگ کی صدارت عوامی جمہوریہ چین کے ایکولوجی اور ماحولیات کے وزیر جناب ہنگ رونک نے کی اور اس میں برکس ممالک برازیل ، روس، ہندوستان اور جنوبی افریقہ کے وزراء ماحولیات نے شرکت کی۔
مرکزی وزیر نے اپنی تقریر میں آب وہوا سے متعلق سخت کارروائیوں کے ہندوستان کے عہد کو اجاگر کیا اور یہ کہ سوجھ بوجھ کے ساتھ استعمال اور کچرے میں کمی کے ذریعہ یہ کام ہوسکتا ہے۔
وزیر ماحولیات نے برکس کے وزراء کو بتایا کہ وزیر اعظم جناب نریندر مودی کی مدبرانہ قیادت میں کس طرح ہندوستان قابل تجدید توانائی، پائیدار بستیوں، جنگلات اور درختوں میں اضافہ کرکے مضر گیسوں میں کمی لانے، پائیدار ٹرانسپورٹ اختیار کرنے، ای موبلٹی اور پرائیویٹ سیکٹر کو ماحولیات سے متعلق اقدامات کے لئے تیار کرنے جیسے بہترین اقدامات کرکے ایک نظیر بن رہا ہے۔
جناب یادو نے بتایا کہ کس طرح ہندوستان نے اقتصادی ترقی کو مضر گیسوں کے اخراج سے الگ کیا ہے۔ جناب یادو نے کہا کہ ترقی پزیر ملکوں کی جانب سے آب وہوا سے متعلق کارروائیاں، آب وہوا سے متعلق فنڈز کی فراہمی، ٹیکنالوجی کی منتقلی اور عملدرآمد میں مدد سے مشروط ہیں، جو یو ایس ایف سی سی سی اور پیرس معاہدے میں طے پائے تھے۔ انھوں نے امید ظاہر کی کہ گلاسگو فیصلے اور سی او پی 26 پریسیڈینسی کے ذریعہ جاری ماحولیات رقومات ڈیلیوری کے تحت آب وہوا سے متعلق رقومات ادا کی جائیں گی۔
برکس وزراء ماحولیات نے آب وہوا میں تبدیلی پر اشتراک کو مستحکم بنانے کا عہد کیا اور باہمی تعاون کو وسیع تر اور گہرا بنانے کا عزم ظاہر کیا۔ ان ملکوں نے ماحولیات اور آب وہوا میں تبدیلی کے شعبوں میں پالیسی کے تبادلے اور تعاون سے بھی اتفاق کیا۔ ایک مشترکہ بیان بھی جاری کیا گیا۔
جدید اور قابل تجدید توانائی کی وزارت
ہندوستانی قابل تجدید توانائی ترقیاتی ایجنسی لمیٹڈ  اور گوا شپ یارڈ لمیٹڈ نے چھت کے اوپر  شمسی توانائی کے پروجیکٹوں کے لیے مفاہمت نامہ پر دستخط کیے
ہندوستانی قابل تجدید توانائی ترقیاتی ایجنسی  نے چھت کے اوپر  شمسی توانائی کے پروجیکٹوں کے قیام کے لیے اپنی تکنیکی و مالیاتی مہارت فراہم کرنے کی خاطر گوا شپ یارڈ لمیٹڈ  کے ساتھ ایک مفاہمت نامہ  پر دستخط کیے ہیں۔ دونوں کمپنیاں بالترتیب نئی اور قابل تجدید توانائی کی وزارت اور وزارت دفاع کے ماتحت برسرکار پبلک سیکٹر کی اکائیاں ہیں۔
مفاہمت نامہ پر اِریڈا کے صدر اور منیجنگ ڈائرکٹر  جناب پردیپ کمار داس، اور جی ایس ایل کے سی ایم ڈی کموڈور بھارت بھوشن ناگپال نے سینئر عہدیداروں کی موجودگی میں دستخط کیے۔
اس مفاہمت نامہ کے تحت اریڈا، گوا کے واسکو ڈی گاما میں واقع کمپنی کے ہیڈکوارٹر میں روف ٹاپ شمسی توانائی کے پروجیکٹ قائم کرنے میں جی ایس ایل کی مدد کرے گا۔ اریڈا بین الاقوامی سطح پر منظور شدہ ای اینڈ ایس پیمانوں کے مطابق روف ٹاپ شمسی توانائی اور دیگر قابل تجدید توانائی کے پروجیکٹوں کے لیے ماحولیات اور سماجی  کاموں میں جی ایس ایل کو اپنی تکنیکی و مالیاتی مہارت فراہم کرے گا۔ اپنی عمارت میں روف ٹاپ شمسی توانائی کے پروجیکٹ قائم کرنے کے بعد جی ایس ایل بجلی پر ہونے والے خرچ کو محدود کرنے اور کاربن فٹ پرنٹ کو بھی کم کرنے کے قابل ہوگا۔
مفاہمت نامہ کے بارے میں بتاتے ہوئے اریڈا کے صدر اور مینیجنگ ڈائرکٹر  جناب پردیپ کمار داس نے کہا کہ ہم صاف توانائی کے طور طریقوں کو اپنانے کی سمت میں جی ایس ایل کے ساتھ شراکت داری کرکے خوش ہیں۔ اس شراکت داری سے دونوں کمپنیوں کی مہارت کا فائدہ اٹھایا جا سکتا ہے اور اس سے سبز توانائی کے توسط سے ملک کی پائیدار ترقی کے لیے معزز وزیر اعظم کے وژن کو آگے بڑھانے میں بہتر طور طریقوں کو اپنانے کی امید ہے۔ حکومت ہند کا مقصد سال 2022 کے آخر تک روف ٹاپ سولر کے توسط سے 40 گیگا واٹ شمسی توانائی کی پیداوار کرنی ہے اور ہمارا تعاون ہمیں حکومت ہند کے ذریعے متعینہ اہداف کو پورا کرنے کے لیے تعاون دینے کے قابل بنائے گا۔
قابل تجدید توانائی کے شعبہ کی بڑھتی مانگ کو پورا کرنے کے لیے ڈیڑھ سال پہلے اریڈا کے ذریعے ایک تجارتی ترقی اور مشاورتی محکمہ قائم کیا گیا تھا۔ نئے محکمہ کے تحت قابل تجدید توانائی کے شعبہ اور توانائی کی منتقلی میں اس کے معماروں کے لیے اپنی مشاورتی خدمات فراہم کرنے میں پچھلے 14 مہینوں کے اندر اریڈا کے ذریعے دستخط شدہ یہ ساتواں مفاہمت نامہ ہے۔ اریڈا نے اس سے پہلے سبز توانائی کے پروجیکٹوں کے لیے اپنی تکنیکی و مالیاتی مہارت کی توسیع کرنے میں ایس جے وی این، این ایچ پی سی، ٹی اے این جی ای ڈی سی او، این ای ای پی سی او، بی وی ایف سی ایل اور ٹی ایچ ڈی سی آئی ایل کے ساتھ مفاہمت نامہ پر دستخط کیے تھے۔
اریڈا، قابل تجدید توانائی کے شعبہ کی جامع ترقی میں دیگر پی ایس یو اور پرائیویٹ تنظیموں کے لیے اپنی مشاورتی خدمات کی توسیع کرنے کے تئیں پر امید ہے۔
نائب صدر جمہوریہ ہند کا سکریٹریٹ
یتیم بچوں کی نگہداشت ہماری اجتماعی ذمہ داری-نائب صدرجمہوریہ
نائب صدرجمہوریہ جناب ایم وینکیا نائیڈو نے آج کہا کہ یہ ہم سب کی اجتماعی ذمہ داری ہے کہ یتیم ہوجانے والے بچوں کی فلاح وبہبود اور ان کے تحفظ کو یقینی بنائے۔انہوں نے آبادی کے اس از حد کمزور اور حساس طبقے کے زیادہ بھرپور اور موثر تحفظ کی ضرورت کو بھی اجاگر کیا۔
نائب صدرجمہوریہ نے ان خیالات کااظہار آج اوپا- راشٹر پتی نواس میں‘ فورس فار اور فین رائٹس اینڈ کمیونٹی ایمپاور منٹ’ سے تعلق رکھنے والےیتیم بچوں کے ایک گروپس سے گفتگو کے دوران کیا۔یہ یتیم بچے راجیہ سبھا ایم پی، ڈاکٹر بندا پرکاش کے ساتھ نائب صدرجمہوریہ جناب وینکیا نائیڈو سے ملاقات کرنے کے لئے آئے تھے۔
نائب صدرجمہوریہ نے ڈاکٹر بندا پرکاش کے ساتھ ہندوستان میں یتیم بچوں کے امور پر تبادلہ خیال کیا اور ان کی بہتری کے لئے کی جانے والی کوششوں کی ستائش کی۔انہوں نے ڈاکٹر پرکاش کو ان کے اس کار خیر کے لئے، جو کہ وہ ان یتیم بچوں کی زندگیوں کو بہتر بنانے کے لئے انجام دے رہے ہیں،اپنی ہر طرح کی حمایت کا یقین دلایا۔ڈاکٹر بندا پرکاش نےنائب صدرجمہوریہ کی طرف سے حاصل ہونے والی اس ہمت افزائی اور حمایت کے لئے ان کا شکریہ ادا کیا۔اُس کے بعد دن میں، اتفاقیہ طور پر نائب صدرجمہوریہ نے2 سینئر وزراء کو اس معاملے سے آگا ہ کرایا اور ان کی توجہ اس طرف مبذول کرائی۔ یہ دونوں وزراء ہیں مرکزی وزیر داخلہ اور وزیر دفاع۔
وزارت اطلاعات ونشریات
مرکزی وزیر پرکاش جاؤڈیکر نے8ڈی ڈی اسٹوڈیوز میں ویڈیووالز اور دہلی کے ڈی ڈی کیندر میں ارضیاتی اسٹیشن کا افتتاح کیا
ڈی ڈی پروگراموں کے معیار میں مزید اضافہ کرنے کے لئے جلد تخلیقی نگراں مقرر ہوں گے: پرکاش جاؤڈیکر
نئی دہلی،25؍جولائی،اطلاعات ونشریات کے مرکزی وزیر جناب پرکاش جاؤڈیکر نے آج دہلی کے سبھی 8 دور درشن اسٹوڈیو اور ڈی ڈی کیندر میں ارضیاتی اسٹیشن کا افتتاح کیا۔
اس موقع پر اظہار خیال کرتے ہوئے جناب پرکاش جاؤڈیکر نے ٹی وی پروگرام کے ناظرین کے تجربے کو بڑھانے میں ویڈیو والز کی اہمیت کو اجاگر کیا۔ انہوں نے کہا کہ اطلاعات ونشریات کی وزارت کے تین سالہ ایکشن پلان کے تحت دور درشن کے بنیادی ڈھانچے کی جدید کاری کے لئے اسے تعاون دیا گیا ہے۔ جدید ویڈیو والز اور اسپیکٹرم کی صلاحیت والا سٹیلائٹ ایکوپمنٹ  کا اضافہ سرکاری سروس براڈ کاسٹر کی تبدیلی کی سمت میں ایک قدم ہے۔دور درشن کے رول کی ستائش کرتے ہوئے انہوں نے کہا کہ اس چینل کی زبردست ساکھ ہے۔ انہوں نے سبھی افسروں سے کہا کہ وہ ڈی ڈی فری ڈش کو وسعت دینے کی سمت کام کریں اور اس کی رسائی کو 5 کروڑ گھروں تک پہنچائیں جو فی الحال سوا تین کروڑ ہے۔ اس موقع پر انہوں نے اعلان کیا کہ ڈی ڈی کے لئے تخلیقی نگراں کو جلد لایا جائے گا تاکہ اس کے پروگرام کو اور اعلی معیار کے اختراعی متن کو مزید فروغ دیا جاسکے۔
اطلاعات ونشریات کی وزارت کے سکریٹری جناب امت کھرے نے کہا کہ حکومت دوردرشن اور آل انڈیا ریڈیو کو ہر ممکن طریقے سے تعاون فراہم کرنے کے تئیں عہد بستہ ہے تاکہ اس بات کو یقینی بنایا جاسکے کہ نشریات کی خدمات کا یہ سرکاری ادارہ عصری صنعتی معیارات کی خدما ت فراہم کرسکے اور ملک کے کونے کونے تک پہنچ سکے۔
اس موقع پر پرسار بھارتی کے چیئرمین جناب اے سوریہ پرکاش نے دور درشن کی کوششوں کی تعریف کی اور اس بات کو اجاگر کیا کہ حال ہی میں دور درشن نے بہت سے با اثر اور بامعنی پروگرام تیار کئے ہیں، جو حکومت کی فلیگ شپ اسکیموں کو عوام کے دروازے تک لے کر گیا ہے۔
جدید طرز کا ویڈیو والز اطلاعات ونشریات کی وزارت کے تین سال کے ایکشن پلان کے تحت 10.75 کروڑ روپے کی لاگت سے نصب کیا گیا ہے اور یہ ویڈیو والز سرکردہ بین الاقوامی براڈ کاسٹرس کے اسٹوڈیو سینٹروں کے طرز پر ہیں۔ ویڈیو والز کے نصب ہوجانے کے نتیجے میں سیٹس کی عملی طور پر تعمیر میں کافی وقت بچے گا۔
ارضیاتی اسٹیشن جو اسپیکٹرم کے لحافظ سے مؤثر ٹیکنالوجی پر مبنی ہے۔ اس کی مدد سے صلاحیت میں اضافہ ہوگا اور یہ تقریبا دگنی ہوجائے گی۔ اس کے ساتھ ساتھ اسی بینڈ ودتھ کے تحت چینلوں کی تعداد بھی دگنی ہوجائے گی۔ ایچ ڈی میں نیا ارضیاتی اسٹیشن پوری طرح صلاحیت سے پر ہے اور ایچ ڈی میں ڈی ڈی کے تمام قومی چینلز فراہم کرسکتا ہے۔ یہ جدید طرز کا ارضیاتی اسٹیشن ڈی ڈی کو اس قابل بنادے کہ وہ چینلوں کے ٹیلی پورٹ پر لاگت میں بچت کرسکے اور ڈی ڈی میں نئے چینلز بھی شامل کئے جاسکیں گے۔
۔۔۔۔۔۔۔۔۔۔۔
U-3412
(Visitor Counter : 86